turjo4nis/wikipedia-bn-dump-20250701 huggingface dataset:
বাঙ্গারা

বাঙ্গারা  বা বিলক্ষনি (বৈজ্ঞানিক নাম: Tephrosia candida) হচ্ছে টেফ্রোসিয়া গণের একটি উদ্ভিদ। এই গাছ চা, কফি, রাবার, তৈলবীজ গাছের ছায়া হিসাবে ব্যবহৃত হয়। এটি লেবু জাতীয় গাছ যেমন কমলা, মুসাম্বি ইত্যাদি এবং নানা ফলের গাছের চারপাশের বাগানের বেড়া হিসাবেও ব্যবহার করা হয়। জোর হাওয়া আটকানোর জন্য এটি বেড়া হিসেবে লাগানো হয় যাতে বেশি হাওয়া ফলের বাগানের ক্ষতি না করে বা ফল অকালে ঝরে না যায়।

তথ্যসূত্র

বাংলাদেশের উদ্ভিদ
বিষাক্ত উদ্ভিদ
ভারতের উদ্ভিদ
ভারতীয় উপমহাদেশের উদ্ভিদ
১৮২৫-এ বর্ণিত উদ্ভিদ
মানকচু

মানকচু (বৈজ্ঞানিক নাম: Alocasia macrorrhizos) অরাম পরিবারের (Araceae) একটি সপুষ্পক উদ্ভিদ প্রজাতি। দক্ষিণ-পূর্ব এশিয়া, নিউ গিনি এবং কুইন্সল্যান্ড দ্বীপের  অতিবৃষ্টি অরণ্য মানকচুর আদি জন্মস্থান। এটি দীর্ঘকাল ধরে ফিলিপাইন, বিভিন্ন প্রশান্ত মহাসাগরীয় দ্বীপ এবং অন্যান্য গ্রীষ্মমণ্ডলীয় অঞ্চলে চাষ করা হচ্ছে।

বাংলায় এটি মানকচু নামেই বহুল পরিচিত। তবে অঞ্চলভেদে অন্যান্য নামও পাওয়া যায়। যেমন উত্তরবঙ্গে এটি ফ্যানকচু নামে পরিচিত। ইংরেজিতে মানকচু দানব কচু (Giant Taro) , দানব অ্যালোকাসিয়া (Giant Alocasia) নামে পরিচিত এবং অস্ট্রেলিয়ায়  'cunjevoi' নামে পরিচিত (একই শব্দ সামুদ্রিক প্রাণীকেও বোঝায়)।

উৎপত্তি

মানকচু মূলত ফিলিপাইনে চাষোপযোগী করা হয়, তবে তাইওয়ানের বুনো জাত থেকেই আদি অস্ট্রোনেশীয়রা মানকচুর সাথে পরিচিত হয়। ফিলিপাইন থেকে এটি দক্ষিণ পূর্ব এশিয়ার বাকী অংশ এবং পূর্ব দিকে ওশেনিয়া পর্যন্ত ছড়িয়ে পড়ে। এর ফলে এটি প্রশান্ত মহাসাগরীয় দ্বীপপুঞ্জের প্রধান ফসলে পরিণত হয়। অস্ট্রোনেশীয়রা শর্করা উৎস হিসাবে যে চারটি প্রধান কচুর প্রজাতি চাষ করে তার মধ্যে মানকচু একটি। অন্যগুলো হলো Amorphophallus paeoniifolius, Colocasia esculenta এবং Cyrtosperma merkusii। প্রতিটির একাধিক চাষের জাত রয়েছে। এগুলির পাতা এবং ডাঁটা ভালভাবে রান্না করা হলে খাওয়া যায়, যদিও পুরো মানকচুর কম অংশই খাওয়া হয় কেননা এতে প্রচুর পরিমাণে রাইফাইড (Raphide) রয়েছে যা গলা চুলকানির কারণ হয়ে থাকে।

তথ্যসূত্র

বহিঃসংযোগ

More Information On Alocasia Macrorrhiza
Alocasia Macrorrhiza Growing Tips
USDA Plant Profile
http://www.canoeplants.com/ape.html

এরোইডি
ইন্দোনেশিয়ার উদ্ভিদ
১৮৩৯-এ বর্ণিত উদ্ভিদ
মালয়েশিয়ার উদ্ভিদ
ফিলিপাইনের উদ্ভিদ
কুইন্সল্যান্ডের উদ্ভিদ
বাংলাদেশের উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
জুলিও নাত্তা

জুলিও নাত্তা (; ২৫ ফেব্রুয়ারি ১৯০৩ – ২ মে ১৯৭৯) একজন ইতালীয় রসায়নবিজ্ঞানী ছিলেন। তিনি ১৯৬৩ সালে রসায়নে নোবেল পুরস্কার লাভ করেছিলেন।

জীবনী
নাত্তা ১৯০৩ সালের ২৬ ফেব্রুয়ারি জন্মগ্রহণ করেন। তিনি পলিটেকনিকো ডি মিলানো থেকে ১৯২৪ সালে রাসায়নিক প্রকৌশলে ডিগ্রি লাভ করেন। তিনি ১৯৩৩ সালে পাভিয়া বিশ্ববিদ্যালয়-এর ইন্সটিটিউট অব জেনারেল কেমিস্ট্রির পরিচালক এবং পূর্ণ অধ্যাপক হন। তিনি ১৯৩৫ সালে ইউনিভার্সিটি অব রোমের ভৌত রসায়নের পূর্ণ অধ্যাপক নিযুক্ত হন। ১৯৩৬ থেকে ১৯৩৮ সাল পর্যন্ত তিনি পলিটেকনিক ইন্সটিটিউট অব তুরিনের পূর্ণ অধ্যাপক এবং ইন্সটিটিউট অব ইন্ডাস্ট্রিয়াল কেমিস্ট্রির পরিচালক নিযুক্ত হন। তিনি ১৯৩৮ সালে পলিটেকনিকো ডি মিলানোর রাসায়নিক প্রকৌশলের বিভাগীয় প্রধান নিযুক্ত হন।

তথ্যসূত্র

আরও পড়ুন

বহিঃসংযোগ 

 Giulio biography  at the Nobel Foundation
 Giulio Natta   Nobel lecture

১৯০৩-এ জন্ম
১৯৭৯-এ মৃত্যু
নোবেল বিজয়ী রসায়নবিদ
ইতালীয় রসায়নবিদ
পারকিনসন রোগে মৃত্যু
ইতালীয় নোবেল বিজয়ী
ফরাসি বিজ্ঞান একাডেমির সদস্য
পলিমার বিজ্ঞানী ও প্রকৌশলী
কাদের আলী

আব্দুল কাদের আলী (জন্মঃ ৭ মার্চ ১৯৮৩) হলেন একজন পাকিস্তানি বংশোদ্ভূত ইংরেজ ক্রিকেটার। কাদের বর্তমানে স্ট্যাফোর্ডশ্যায়ারের হযে কাউন্টি ক্রিকেট খেলছেন। এছাড়াও তিনি ওরচেস্টারশায়ার এবং গ্লোসেস্টাসায়ার এর হয়েও খেলছেন। ইংল্যান্ড এ দলের হয়ে অনেকগুলি ম্যাচ খেলার অভিজ্ঞতাও রয়েছে। তিনি ২০০৫ সালে গ্লোচেস্টাশায়ার এর হয়ে প্রথম দলে অন্তর্ভুক্ত হন। কাদের হ্যান্ডসওর্থ গ্র্যামার স্কুল-এ পড়াশোনা করেন।

ক্যারিয়ার সেরা পারফরম্যান্স 
২০১১ সালের ১১ অক্টোবর এর হিসাব অনুযায়ী

সম্পর্ক 
তিনি ইংল্যান্ড ক্রিকেট দলের অন্যতম খেলোয়াড় মইন আলী এর ভাই এবং কবির আলী এর চাচাত ভাই।

তথ্যসূত্র

বহিঃসংযোগ 
 
 
 Player Profile: Kadeer Ali from Cricket Online
 Player Profile: Kadeer Ali from Gloucestershire CCC

১৯৮৩-এ জন্ম
জীবিত ব্যক্তি
ইংরেজ মুসলিম
পাকিস্তানি বংশোদ্ভূত ক্রীড়াবিদ
ইংরেজ ক্রিকেটার
ওরচেস্টারশায়ারের ক্রিকেটার
গ্লুচেস্টারশায়ারের ক্রিকেটার
পাকিস্তানি বংশোদ্ভূত ইংরেজ ব্যক্তি
ওরচেস্টারশায়ার ক্রিকেট বোর্ডের ক্রিকেটার
স্টাফোর্ডশায়ারের ক্রিকেটার
লিচেস্টারশায়ারের ক্রিকেটার
ব্রিটিশ এশীয় ক্রিকেটার
পাকিস্তানি বংশোদ্ভূত ব্রিটিশ ক্রীড়াবিদ
ডোরেমন: নোবিতা'স নিউ গ্রেট অ্যাডভেঞ্চার ইন্টু দ্য আন্ডারওয়ার্ল্ড - দ্য সেভেন ম্যাজিক ইউজার্স

নোবিতাস নিঊ গ্রেট এ্যাডভেঞ্চার ইনটু দ্য আন্ডারওয়ার্ল্ড বা Doraemon: Nobita's New Great Adventure into the Underworld যেটি ডোরেমন ম্যাজিক ২০০৭ নামেও পরিচিত। এই চলচ্চিত্রটি ডোরেমনের ২৭তম ফ্রাঞ্চাইচিস চলচ্চিত্র। এই চলচ্চিত্রটি ১৯৮২ সালের ডোরেমন: নোবিতা'স গ্রেট অ্যাডভেঞ্চার ইন্টু আন্ডারওয়ার্ল্ড এর পুনরায় নির্মাণ। এইটি ২০০৭ সালের আনিমে চলচ্চিত্রগুলোর মধ্য দ্বিতীয় চলচ্চিত্রটি যেটি প্রচুর আয় করেছে।

তথ্যসূত্র

অ্যানিমে চলচ্চিত্র
২০০৭-এর চলচ্চিত্র
ডোরেমনের চলচ্চিত্র
জাপানি চলচ্চিত্র
২০০০-এর দশকের ইংরেজি ভাষার চলচ্চিত্র
কসমিক সেক্স

কসমিক সেক্স ২০১২ সালের একটি বাংলা চলচ্চিত্র। পুতুল মাহমুদের প্রযোজনায় চলচ্চিত্রটি পরিচালনা করেছেন অমিতাভ চক্রবর্তী। রচনা করেছেন অমিতাভ চক্রবর্তী, লিয়াকত আলী এবং সুরজিৎ সেন। চিত্রগ্রহণ করেছেন রাফি মাহমুদ এবং সম্পাদনায় ছিলেন অমিতাভ চক্রবর্তী ও অমিত দেবনাথ। অভিনয়ে ছিলেন ঋ সেন, আয়ুষ্মান মিত্র, মুরারি মুখার্জি, ঋ্বক এবং পাপিয়া ঘোষাল।

এই চলচ্চিত্রে যৌনতা এবং আধ্যাত্মিকতার মধ্যে একধরনের সংযোগের বিষয় অঙ্কন করা হয়েছে। যেখানে হিন্দু এবং সুফি দেহতত্ত্বের প্রভাব রয়েছে যা প্রান্তিক পুরুষ এবং নারীদের মধ্যে আজও চর্চা হয়ে আসছে।

এই চলচ্চিত্রে ঋ সেন নগ্নতার দৃশ্য প্রদর্শনের জন্য আলোচিত হন; এর আগেও তিনি কৌশিক মুখোপাধ্যায়ের গান্ডু চলচ্চিত্রে নগ্নতার দৃশ্যে অভিনয় করেছেন। ২০১২ সালে কেরালা আন্তর্জাতিক চলচ্চিত্র উৎসবে এটি প্রদর্শিত হয়।

কাহিনী-সংক্ষেপ 

এক রাতে বাবার সাথে আঠারো বছর বয়সী কৃপার বিমাতাকে নিয়ে দ্বন্দ্ব শুরু হয়। সেখানে একটি দুর্ঘটনা ঘটে এবং তার বাবা মারা যায়; কৃপা তার বাবাকে হত্যা করে। এরপর ভয়ে সে বাড়ি থেকে দূরে পালাতে চেষ্টা করে।

সে রাতে রাস্তায় বিভিন্ন বিপরীতমুখী চরিত্রের সন্ধান পায় কৃপা। একপর্যায়ে তার পরিচয় ঘটে দেবী নামের একজন রাস্তার পথিকের সাথে। জোনাকি নামে দেবীর একজন হিজড়া দালাল ছিলো। এরপর কৃপা দেবীর প্রতি প্রেম, যৌনতা এবং ঈর্ষার ফাঁদে পড়ে। সে আবার খুন করে। জোনাকি মারা যায়। কৃপা আবার পালিয়ে বেড়াতে থাকে।

এক ভোরে কৃপা গঙ্গার তীরে বসে ছিলো। এ সময়ে জল থেকে একজন নারীর উত্থান ঘটে। কৃপা দেখতে পায় তার মৃত মা জীবিত অবস্থায় ফিরে এসেছে! তাই সে তার মাকে অনুসরণ করে। তিনি কৃপাকে তার ঘরে নিয়ে আসেন এবং পুত্র হিসাবে গ্রহণ করেন। একটি নতুন জীবন এবং অন্যরকম জন্ম দেন। তিনি কৃপাকে তার যৌন শক্তি ব্যবহার করে নিজের মধ্যে চিন্তায় ভ্রমণ করতে শেখান।

অভিনয়ে 
 ঋ সেন
 আয়ুষ্মান মিত্র
 মুরারি মুখার্জি
 ঋ্বক
 পাপিয়া ঘোষাল

পুরস্কার এবং মনোনয়ন

তথ্যসূত্র

বহিঃসংযোগ 
 
 
 
 

২০১২-এর চলচ্চিত্র
বাংলা ভাষার চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
ভারতীয় আদিরসাত্মক চলচ্চিত্র
আধ্যাত্মিকতা সম্পর্কিত চলচ্চিত্র
ভারতীয় স্বাধীন চলচ্চিত্র
অমিতাভ চক্রবর্তী পরিচালিত চলচ্চিত্র
ভারতের পটভূমিতে চলচ্চিত্র
২০১০-এর দশকের বাংলা ভাষার চলচ্চিত্র
২০১৩-এর চলচ্চিত্র
ডেভিড জেনকিন্স হাউস

ডেভিড জেনকিন্স হাউস মার্কিন যুক্তরাষ্ট্রের উত্তর ক্যালোরিনার গ্যাস্টোনিয়ায় অবস্থিত হল একটি ঐতিহাসিক বাড়ি। যেটি । এই বাড়িটিকে নির্মাণ করা হয়েছিল ১৮৬৬ থেকে ১৮৭৭ খ্রিষ্টাব্দের মধ্যে। এটার নির্মাতা হলেন ডেভিড জেনকিন্স যিনি একজন রাজনৈতিক নেতা এবং ১৮৬৮ থেকে ১৮৭৮ খ্রিষ্টাব্দ পর্যন্ত উত্তর কারোলিনায় রাজ্য কোষাধ্যক্ষ ছিলেন। বর্তমানে এই বাড়িটি প্রায় ধ্বংস হয়ে গেছে। এই বাড়িটিকে ১৯৭৮ সালে ঐতিহাসিক এলাকার তালিকায় তালিকা ভুক্ত করা হয়।

তথ্যসূত্র

১৮৭৭-এ প্রতিষ্ঠিত
আলগী দুর্গাপুর দক্ষিণ ইউনিয়ন

আলগী দুর্গাপুর দক্ষিণ বাংলাদেশের চাঁদপুর জেলার অন্তর্গত হাইমচর উপজেলার একটি ইউনিয়ন।

আয়তন 
আলগী দুর্গাপুর দক্ষিণ ইউনিয়নের আয়তন ৪,৭৩০ একর।

জনসংখ্যার উপাত্ত 
২০১১ সালের পরিসংখ্যান অনুযায়ী আলগী দুর্গাপুর দক্ষিণ ইউনিয়নের জনসংখ্যা ৩৩,৭৯৪ জন। এর মধ্যে পুরুষ ১৬,২৬৯ জন এবং মহিলা ১৭,৫২৫ জন। মোট পরিবার ৭,৮২১টি।

অবস্থান ও সীমানা 
হাইমচর উপজেলার মধ্যাংশে আলগী দুর্গাপুর দক্ষিণ ইউনিয়নের অবস্থান। উপজেলা সদর থেকে এ ইউনিয়নের দূরত্ব ২ কিলোমিটার। এ ইউনিয়নের উত্তরে আলগী দুর্গাপুর উত্তর ইউনিয়ন ও গাজীপুর ইউনিয়ন; পশ্চিমে নীলকমল ইউনিয়ন; দক্ষিণে চর ভৈরবী ইউনিয়ন, লক্ষ্মীপুর জেলার রায়পুর উপজেলার উত্তর চর আবাবিল ইউনিয়ন ও দক্ষিণ চর আবাবিল ইউনিয়ন এবং পূর্বে ফরিদগঞ্জ উপজেলার চর দুঃখিয়া পশ্চিম ইউনিয়ন অবস্থিত।

ইতিহাস 
১৯৫৯ সালের পূর্বে ১৩টি মৌজার সমন্বয়ে গঠিত ছিল আলগী দুর্গাপুর ইউনিয়ন। ১৯৫৯ সালে মৌলিক গণতন্ত্র আদেশ জারীর পর ৭টি মৌজা নিয়ে ২নং আলগী দুর্গাপুর উত্তর ইউনিয়ন এবং বাকি ৬টি মৌজা নিয়ে ৩নং আলগী দুর্গাপুর দক্ষিণ ইউনিয়ন পরিষদ গঠিত হয়।

প্রশাসনিক কাঠামো 
আলগী দুর্গাপুর দক্ষিণ ইউনিয়ন হাইমচর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম হাইমচর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। এ ইউনিয়নের গ্রামগুলো হল:
 পশ্চিম চর কৃষ্ণপুর
 পূর্ব চর কৃষ্ণপুর
 দক্ষিণ আলগী
 গণ্ডামারা
 চর পোড়ামুখী
 চর ভাঙ্গা

শিক্ষা ব্যবস্থা 
২০১১ সালের পরিসংখ্যান অনুযায়ী আলগী দুর্গাপুর দক্ষিণ ইউনিয়নের সাক্ষরতার হার ৫৬.৮%। এ ইউনিয়নে ১টি কলেজ, ১টি ফাজিল মাদ্রাসা, ২টি মাধ্যমিক বিদ্যালয় ও ১৪টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 হাইমচর সরকারি মহাবিদ্যালয়

মাদ্রাসা
 গণ্ডামারা এবিএস ফাযিল মাদ্রাসা
 ফারুক-ই-আজম আদর্শ দাখিল মাদ্রাসা
 চরপোড়ামূখী দারুসসুন্নাত ছালেহীয়া দীনিয়া মাদরাসা কমপ্লেক্স ও ইয়াতিমখানা।
 হাইমচর দারুসসুন্নাত ছালেহীয়া দীনিয়া মাদরাসা।
 চরপোড়ামূখী নূরানী মাদরাসা।
 গন্ডামারা গুলবাহার হাফেজিয়া মাদরাসা।
মাধ্যমিক বিদ্যালয়
 গণ্ডামারা উচ্চ বিদ্যালয়
 নীলকমল ওসমানিয়া উচ্চ বিদ্যালয়

প্রাথমিক বিদ্যালয়
 পশ্চিম চর কৃষ্ণপুর কাটা সরকারি প্রাথমিক বিদ্যালয়
 পূর্ব চর কৃষ্ণপুর মডেল সরকারি প্রাথমিক বিদ্যালয়

যোগাযোগ ব্যবস্থা 
আলগী দুর্গাপুর দক্ষিণ ইউনিয়নে সড়ক ও নৌ উভয় পথে যোগাযোগ করা যায়।

ধর্মীয় উপাসনালয় 
আলগী দুর্গাপুর দক্ষিণ ইউনিয়নে ১৭টি মসজিদ, ৬টি ঈদগাহ ও ৩টি মন্দির রয়েছে।

হাট-বাজার 
আলগী দুর্গাপুর দক্ষিণ ইউনিয়নের প্রধান প্রধান হাট-বাজারগুলো হল আলগী বাজার, জনতা বাজার, হাওলাদার বাজার, তেলীর মোড় বাজার, কাঠাখালী বাজার এবং চরভাঙ্গা বাজার।

দর্শনীয় স্থান 
 চরপোড়ামূখী দারুসসুন্নাত ছালেহীয়া দীনিয়া মাদরাসা কমপ্লেক্স

জনপ্রতিনিধি 
 বর্তমান চেয়ারম্যান: সরদার মোহাম্মদ আবদুল জলিল

আরো দেখুন 
 হাইমচর উপজেলা
 হাইমচর থানা
 চাঁদপুর জেলা

তথ্যসূত্র

বহিঃসংযোগ 

হাইমচর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
ফারাহ মাহবুব

বিচারপতি ফারাহ মাহবুব (জন্ম: ১৯৬৬) বাংলাদেশের হাইকোর্ট বিভাগের একজন বিচারক। তিনি বাংলাদেশের হাইকোর্ট বিভাগে নিয়োগপ্রাপ্ত নারী বিচারকদের মধ্যে চতুর্থ।

প্রাথমিক জীবন ও শিক্ষা 
ফারাহ মাহবুবের বাবা বিশিষ্ট আইনজীবী মাহবুবুর রহমান। তিনি ঢাকা বিশ্ববিদ্যালয় থেকে আইন বিভাগে তার স্নাতক ডিগ্রী এবং স্নাতকোত্তর সম্পন্ন করেন।

কর্মজীবন 
ফারাহ মাহবুব ১৯৯২ সালের ১৫ সেপ্টেম্বর জেলা আদালতের একজন উকিল হিসাবে নাম নথিভুক্ত হন। জেলা আদালতে তার সাফল্যের পর, তিনি ১৯৯৪ সালের ৯ এপ্রিল এবং ২০০২ সালের ১৫ মে যথাক্রমে হাইকোর্ট বিভাগ এবং বাংলাদেশ সুপ্রিম কোর্টের আপিল বিভাগে  নথিভুক্ত হন। তিনি ২০০৪ সালের ৮ আগস্ট হাইকোর্ট বিভাগের অতিরিক্ত বিচারক হিসেবে উন্নীত হন এবং ২০০৬ সালের ২৩ আগস্ট একই বিভাগের বিচারক হিসেবে নিয়োগপ্রাপ্ত হন। তিনি ২০৩৩ সালের ২৬শে মে অবসর গ্রহণ করবেন।

তিনি ভারত, পাকিস্তান, থাইল্যান্ড, মালয়েশিয়া, সংযুক্ত আরব আমিরাত, জার্মানি এবং সৌদি আরব সহ অনেক দেশ সফর করেন।

সম্ভাব্য জ্যেষ্ঠ বিচারপতি 
৮ই ডিসেম্বর ২০৩২ তারিখে বিচারপতি মামনুন রহমান অবসরে গেলে ফারাহ মাহবুব হবেন বাংলাদেশের জ্যেষ্ঠতম বিচারপতি।

ব্যক্তিগত জীবন 
ফারাহ মাহবুব শাহরিয়ার সাঈদ হুসাইন নামক এক ব্যবসায়ীকে বিয়ে করেন। তাদের ফারিশা নামে একটি মেয়ে রয়েছে।

তথ্যসূত্র

বহিঃসংযোগ 
 বিচারকদের তালিকা: হাইকোর্ট বিভাগ  নাম এবং সংক্ষিপ্ত জীবনী
 ঢাকা বিশ্ববিদ্যালয়ের আইন বিভাগের প্রাক্তন শিক্ষার্থী যারা বিচারক হয়েছে।

জীবিত ব্যক্তি
১৯৬৬-এ জন্ম
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী নারী বিচারপতি
বাংলাদেশী আইনজীবী
নোয়াখালী জেলার ব্যক্তি
বাংলাদেশী নারী আইনজীবী
২০শ শতাব্দীর বাংলাদেশী আইনজীবী
২১শ শতাব্দীর বাংলাদেশী আইনজীবী
তবারক হুসাইন

তবারক হুসাইন (৬ এপ্রিল, ১৯২৪- ২৯ এপ্রিল, ২০১৮) একজন বাংলাদেশি কূটনীতিবিদ ছিলেন। তিনি ১৯৭৫ থেকে ১৯৭৮ সাল পর্যন্ত বাংলাদেশের পররাষ্ট্রসচিব ছিলেন। তিনি সাধারণ বিমা কর্পোরেশন এবং গ্রামীণ ব্যাংকের চেয়ারম্যানের পদেও ছিলেন।

প্রাথমিক জীবন ও শিক্ষা 
তাবারক হোসেন ঢাকা বিশ্ববিদ্যালয় থেকে ১৯৪২ সালে অর্থনীতিতে স্নাতক ডিগ্রী এবং স্নাতকোত্তর সম্পন্ন করেন। তারপর তিনি লন্ডন স্কুল অফ ইকোনমিক্স, যুক্তরাজ্যে আন্তর্জাতিক সম্পর্ক বিভাগ থেকে স্নাতকোত্তর ডিগ্রি লাভ করেন।

ব্যক্তিগত জীবন 
তবারক হোসেন বিচারপতি আমিন আহমদের মেয়ে হুসাইন উজরা হুসাইনকে বিয়ে করেন। তাদের তিন পুত্র হয় (রিয়াজ হুসাইন, জামিল হুসাইন ও তাহের হুসাইন)। উজরা হুসাইন ২০১১ সালে মারা যান।

কর্মজীবন

পাকিস্তান আমল
হুসাইন ১৯৪৯ সালে প্রথম নিয়মিত ব্যাচের সদস্য হিসেবে পাকিস্তান পররাষ্ট্র বিভাগে যোগ দেন। তিনি ভারত, নেদারল্যান্ড, যুক্তরাজ্য ও থাইল্যান্ডে পাকিস্তানের কূটনৈতিক মিশনের বিভিন্ন অবস্থানে দায়িত্ব পালন করেন। তিনি ১৯৬১ থেকে ১৯৬৪ সাল পর্যন্ত নয়াদিল্লিতে পাকিস্তানের হাইকমিশনার ছিলেন। ১৯৬৮ সালে, তিনি পাকিস্তানের পররাষ্ট্র মন্ত্রণালয়ের মহাপরিচালক হিসাবে নিযুক্ত হন। ১৯৭১ সালে তিনি আলজেরিয়ায় রাষ্ট্রদূত হিসাবে নিযুক্ত হন তবে বাংলাদেশের স্বাধীনতা আন্দোলনের কারণে তাকে পাকিস্তানের করাচিতে আটক করা হয়েছিল। তিনি জুলফিকার আলী ভুট্টোকে সাথে নিয়ে একাত্তরের নভেম্বর মাসে রাষ্ট্রীয় প্রতিনিধি দলের সাথে পেকিং (বর্তমান বেইজিং) গিয়েছিলেন।

বাংলাদেশ আমল
১৯৭৩ সালের শেষদিকে হুসেনকে পাকিস্তান থেকে বাংলাদেশে ফেরত পাঠানো হয়। তার পর থেকে তিনি বিভিন্ন পদে পররাষ্ট্র মন্ত্রণালয়ে কাজ করেছেন।
 ১৫-১১-১৯৭৫ থেকে ০৬-০৯-১৯৭৮: হুসাইন পররাষ্ট্র সচিব হিসেবে বাংলাদেশ সরকার অধীনে দায়িত্ব পালন করেন। এই সময়কালে তিনি দ্বিপাক্ষিক পরিদর্শনে নয়টি দেশে বৈঠক করেন। তিনি দ্বিপক্ষীয় বিষয় নিয়ে আলোচনা করার জন্য একটি একক সদস্যের প্রতিনিধি দল হিসেবে ১৯৭৫ এবং ১৯৭৬ সালে দুইবার মস্কো সফর করেন।
 ১৯৭৮-১৯৮২: মার্কিন যুক্তরাষ্ট্রে বাংলাদেশের রাষ্ট্রদূত নিযুক্ত হন। তার সময়কালীন রাষ্ট্রপতি জিয়াউর রহমান মার্কিন যুক্তরাষ্ট্র সফর করেছিলেন।
 ১৯৮২: বাংলাদেশ সরকারের চাকরি থেকে অবসর গ্রহণ।
 ১৯৯৫-১৯৯৬: সাধারণ বীমা কর্পোরেশনের চেয়ারম্যান।
 ২০০২-২০১০: গ্রামীণ ব্যাংক-এর চেয়ারম্যান, বিশ্বের বৃহত্তম ক্ষুদ্রঋণের একটি প্রতিষ্ঠান।

লেখা
তিনি ৪৩ জন কূটনীতিককে নিয়ে সার্ভিং দা নেশন: রিফ্লেকশন্স অফ বাংলাদেশ ডিপ্লোমাটস (জাতির সেবায়: বাংলাদেশ কূটনীতিকদের প্রতিচ্ছবি) নামে একটি স্মৃতি সংকলন লিখেছেন।

পুরস্কার
তবারক হোসেনকে ১৯৬৮ সালে পাকিস্তান সরকার সিতারা-ই-খিদমত (সেবার পুরস্কার) পুরস্কার প্রদান করে।

মৃত্যু 

তবারক হুসাইন ২০১৮ সালের ২৯ এপ্রিল ৯৪ বছর বয়সে ওয়াশিংটন ডিসির রকভিলে ঘুমের মধ্যে মৃত্যুবরণ করেন।

আরোও দেখুন 

 হুমায়ূন রশীদ চৌধুরী

তথ্যসূত্র

বহিঃসংযোগ 

১৯২৪-এ জন্ম
২০১৮-এ মৃত্যু
মার্কিন যুক্তরাষ্ট্রে বাংলাদেশের রাষ্ট্রদূত
নোয়াখালী জেলার ব্যক্তি
বাংলাদেশী কূটনীতিবিদ
পাকিস্তানি কূটনীতিবিদ
ঢাকা বিশ্ববিদ্যালয়ের প্রাক্তন শিক্ষার্থী
লন্ডন স্কুল অব ইকোনমিক্সের প্রাক্তন শিক্ষার্থী
যুক্তরাষ্ট্রে বাংলাদেশের রাষ্ট্রদূত
বাংলাদেশের পররাষ্ট্র সচিব
ক্রিকেটে গুরুতর দুর্ঘটনার তালিকা

নিচের তালিকাটি ক্রিকেট খেলোয়াড়দের সম্পর্কীত তালিকা যারা খেলা চলাকালীন সরাসরি আঘাত পেয়ে মৃত্যুবরণ করেন অথবা পিচে থাকা অবস্থায় আহত হয়ে পরবর্তী সময়ে মৃত্যুবরণ করেছেন।

তথ্যসূত্র 

ক্রিকেটে মৃত্যু
ক্রিকেট সম্পর্কিত তালিকা
সৈয়দপুর পৌরসভা

সৈয়দপুর পৌরসভা বাংলাদেশের নীলফামারী জেলায় অবস্থিত একটি পৌরসভা। এটি ১৯৫৮ খ্রিষ্টাব্দে প্রতিষ্ঠিত হয় এবং ১৫টি ওয়ার্ড এবং ৪৩টি মহল্লায় বিভক্ত। পৌরসভার আয়তন ৩৪ দশমিক ৩৪ বর্গকিলোমিটার। এর মেয়র রাফিকা আক্তার জাহান।

সৈয়দপুর পৌরসভাতে একটি অভ্যন্তরীণ বিমান বন্দর রয়েছে। এখানে বাংলাদেশের সবচেয়ে বড় রেলওয়ে কারখানা অবস্থিত। দেশের একমাত্র ফাইলেরিয়া হাসপাতাল এখানেই অবস্থিত। সৈয়দপুর পৌরসভার মোট ১১০ কিলোমিটার রাস্তা রয়েছে। এরমধ্যে ইট বিছানো রাস্তা ১০ কিলোমিটার এবং কংক্রিটের রাস্তা ৫ কিলোমিটার। আর গোটা পৌর এলাকায় ৮০ কিলোমিটার রয়েছে কাঁচা রাস্তা।

তথ্যসূত্র

নীলফামারী জেলার পৌরসভা
১৯৫৮-এ প্রতিষ্ঠিত
হারুনুর রশিদ

হারুনুর রশিদ (; Hārūn ar-Rashīd) (১৭ মার্চ ৭৬৩ বা ফেব্রুয়ারি ৭৬৬ — ২৪ মার্চ ৮০৯) ছিলেন পঞ্চম আব্বাসীয় খলিফা। কিছু সূত্র মতে তার জন্ম সাল ৭৬৩ থেকে ৭৬৬ খ্রিষ্টাব্দের মধ্যে। তার পদবী “সঠিক”, “ন্যায়পরায়ণ” বা “সঠিকভাবে চালিত” অর্থে গ্রহণ করা হয়। হারুনুর রশিদ ৭৮৬ সাল থেকে ৮০৯ সাল পর্যন্ত শাসন করেন। এসময় ইসলামি স্বর্ণযুগ তার সর্বোচ্চ সীমায় ছিল। তার শাসনকাল বৈজ্ঞানিক, সাংস্কৃতিক ও ধর্মীয় ক্ষেত্রে সমৃদ্ধির কারণে খ্যাত। এসময় ইসলামি শিল্প ও সঙ্গীতের যথেষ্ট প্রসার হয়। তিনি বাগদাদের বিখ্যাত গ্রন্থাগার বাইতুল হিকমাহ প্রতিষ্ঠা করেন। তার শাসনামলে বাগদাদ জ্ঞান, সংস্কৃতি ও বাণিজ্যের কেন্দ্র হয়ে উঠে। এসময় আব্বাসীয় খিলাফতের প্রতিষ্ঠায় ভূমিকা রাখা বারমাকি পরিবারের ভূমিকা হ্রাস পেতে শুরু করে। ৭৯৬ সালে তিনি বর্তমান সিরিয়ার রাকা শহরে তার দরবার ও সরকারকে স্থানান্তর করেন।

হারুনুর রশিদ বুদ্ধিবৃত্তিক, রাজনৈতিক ও সামরিক দিক দিয়ে সমৃদ্ধশালী হওয়ায় তার জীবন ও দরবার বিভিন্ন গল্পের উপাদানে পরিণত হয়েছে। এসবের মধ্যে কিছু বাস্তব তবে অধিকাংশই কাল্পনিক হিসেবে গণ্য করা হয়। বাস্তব ঘটনাবলীর মধ্যে অন্যতম হল শার্লেমাইনের কাছে ঘড়ি পাঠানোর ঘটনা। ৭৯৯ সালে হারুনুর রশিদের কাছে বন্ধুত্বের আহ্বান জানিয়ে পাঠানো ফ্রাঙ্কিশ দলকে বিদায়ী উপহার হিসেবে এটি দেয়া হয়েছিল। শার্লেমাইন ও তার লোকজন এই ঘড়ির শব্দ ও কার্যকলাপের কারণে একে জাদুবস্তু ভেবেছিলেন। আরব্য রজনীতে হারুনুর রশিদ সম্পর্কে কাল্পনিক ঘটনাসমূহের উল্লেখ রয়েছে। এসব গল্প তিনি ও তার জৌলুসপূর্ণ দরবারের দ্বারা অনুপ্রাণিত হয়েছে।

শিয়া এবং সুন্নি সম্প্রদায়ের কিছু ব্যক্তি সপ্তম শিয়া ইমাম মুসা ইবনে জাফরের হত্যার সাথে হারুনুর রশিদের সম্পর্কের কারণে তাকে অবজ্ঞার দৃষ্টিতে দেখেন।

তথ্যসূত্র

আরও পড়ুন

 al-Masudi, The Meadows of Gold, The Abbasids, transl. Paul Lunde and Caroline Stone, Kegan paul, London and New York, 1989 
 al-Tabari "The History of al-Tabari" volume XXX "The 'Abbasid Caliphate in Equilibrium" transl. C.E. Bosworth, SUNY, Albany, 1989.
 
 Harry St John Bridger Philby. Harun al Rashid (London: P. Davies) 1933.
 Einhard and Notker the Stammerer, "Two Lives of Charlemagne," transl. Lewis Thorpe, Penguin, Harmondsworth, 1977 (1969)
 John H. Haaren, Famous Men of the Middle Ages 
 William Muir, K.C.S.I., The Caliphate, its rise, decline, and fall 
 Theophanes, "The Chronicle of Theophanes," transl. Harry Turtledove, University of Pennsylvania Press, Philadelphia, 1982

বহিঃসংযোগ

  (PDF version)

৭৬৩-এ জন্ম
৮০৯-এ মৃত্যু
আরব্য রজনীর চরিত্র
৮ম শতাব্দীর আব্বাসীয় খলিফা
৯ম শতাব্দীর আব্বাসীয় খলিফা
আরব-বাইজেন্টাইন যুদ্ধের আব্বাসীয় ব্যক্তি
হারুনুর রশিদ
আরব ব্যক্তি
৭৬০-এর দশকে জন্ম
আরব মুসলিম
আব্বাসীয় খলিফার পুত্র
অনিতা: সুইডিশ নেইম্ফেত

অনিতা: সুইডিশ নেইম্ফেত ১৯৭৪ সালের এরোটিক নাট্য চলচ্চিত্র। ইনেজ আইভারসন ও ওভি ওয়ালিউসের প্রযোজনায় চলচ্চিত্রটি রচনা এবং পরিচালনা করেছেন তোর্গনি উইকম্যান। অভিনয়ে ছিলেন, ক্রিস্টিনা লিন্ডবার্গ, স্টেলান স্কার্সগার্দ।

অভিনয়ে 
 ক্রিস্টিনা লিন্ডবার্গ
 স্টেলান স্কার্সগার্দ

পরিবেশন 
সুস্পষ্ট প্রকৃতির কারণে, চলচ্চিত্রটি নরওয়ে এবং নিউজিল্যান্ডে নিষিদ্ধ করা হয়।

আরো দেখুন

তথ্যসূত্র

বহিঃসংযোগ 
 
 
 
 
 Klubb Super 8 – DVD distributor site

১৯৭৩-এর চলচ্চিত্র
১৯৭০-এর দশকের নাট্য চলচ্চিত্র
সুয়েডীয় ভাষার চলচ্চিত্র
সুয়েডীয় চলচ্চিত্র
সুয়েডীয় আদিরসাত্মক চলচ্চিত্র
সুয়েডিয় এলজিবিটিকিউ সম্পর্কিত চলচ্চিত্র
ফরাসি চলচ্চিত্র
ফরাসি আদিরসাত্মক চলচ্চিত্র
যৌনতা সম্পর্কে চলচ্চিত্র
এলজিবিটিকিউ সম্পর্কিত নাট্য চলচ্চিত্র
যৌন আসক্তি সম্পর্কিত চলচ্চিত্র
কল্পকাহিনীতে যৌন আসক্তি
মনস্তাত্ত্বিক নাট্য চলচ্চিত্র
ফরাসি আদিরসাত্মক নাট্য চলচ্চিত্র
১৯৭০-এর দশকের আদিরসাত্মক নাট্য চলচ্চিত্র
ফরাসি এলজিবিটিকিউ সম্পর্কিত চলচ্চিত্র
চতুর্থ আম্পায়ার

চতুর্থ আম্পায়ার (কখনও কখনও রিজার্ভ আম্পায়ার বা সংরক্ষিত আম্পায়ার হিসেবেও উল্লেখ করা হয়), একজন ক্রিকেট আম্পায়ার। সমস্ত আন্তর্জাতিক ম্যাচের জন্য একজন চতুর্থ আম্পায়ারের দায়িত্ব পালন করতে হয় যেমন নতুন বল আনা, আম্পায়ারদের জন্য মাঠে ড্রিঙ্কস নিয়ে যাওয়া, লাইট মিটারে ব্যাটারি চেক করা, লাঞ্চের সময় পিচ পর্যবেক্ষণ করা এবং চায়ের বিরতি নিশ্চিত করা। কোনো হস্তক্ষেপ নয়, বা নতুন জামিনে আনা। মাঠের একজন আম্পায়ারের কিছু হলে চতুর্থ আম্পায়ার তৃতীয় আম্পায়ারের দায়িত্ব গ্রহণ করবেন, কারণ নিয়ম অনুযায়ী তৃতীয় আম্পায়ার মাঠের দায়িত্ব গ্রহণ করবেন।

টেস্ট ম্যাচের জন্য, চতুর্থ আম্পায়ারকে হোম সাইডের গভর্নিং বডি তাদের মনোনীত ব্যক্তিদের থেকে আইসিসি আম্পায়ারদের আন্তর্জাতিক প্যানেলে নিযুক্ত করে, তাই হোম দলের মতো একই জাতীয়তা রয়েছে। 

২০২১ সালের জানুয়ারিতে, অস্ট্রেলিয়া এবং ভারতের মধ্যে তৃতীয় টেস্ট ম্যাচে, অস্ট্রেলিয়ার ক্লেয়ার পোলোসাক চতুর্থ আম্পায়ার হিসাবে পুরুষদের টেস্ট ম্যাচে দায়িত্ব পালনকারী প্রথম মহিলা হয়েছিলেন।

তথ্যসূত্র

ক্রিকেট
ক্রিকেট পরিভাষা
ক্রিকেটের নিয়ম-কানুন
ক্রিকেট আম্পায়ারিং
নীলকমল ইউনিয়ন, হাইমচর

নীলকমল বাংলাদেশের চাঁদপুর জেলার অন্তর্গত হাইমচর উপজেলার একটি ইউনিয়ন।

আয়তন 
নীলকমল ইউনিয়নের আয়তন ৪২.৬৯ বর্গ কিলোমিটার।

জনসংখ্যার উপাত্ত 
২০২২সালের পরিসংখ্যান অনুযায়ী নীলকমল ইউনিয়নের জনসংখ্যা ৪০,০৮৩ জন। এর মধ্যে পুরুষ ২০,৭১৫ জন এবং মহিলা ১৯,৩৬৮ জন। মোট পরিবার ৭,৯৫২টি।

অবস্থান ও সীমানা 
হাইমচর উপজেলার মধ্যাংশে নীলকমল ইউনিয়নের অবস্থান। এ ইউনিয়নের দক্ষিণে হাইমচর ইউনিয়ন ও চর ভৈরবী ইউনিয়ন; পূর্বে আলগী দুর্গাপুর উত্তর ইউনিয়ন; উত্তরে গাজীপুর ইউনিয়ন, চাঁদপুর সদর উপজেলার ইব্রাহিমপুর ইউনিয়ন ও শরীয়তপুর জেলার ভেদরগঞ্জ উপজেলার চর সেনসাস ইউনিয়ন এবং পশ্চিমে শরীয়তপুর জেলার গোসাইরহাট উপজেলার আলাওলপুর ইউনিয়ন ও কোদালপুর ইউনিয়ন অবস্থিত।

ইতিহাস

প্রশাসনিক কাঠামো 
নীলকমল ইউনিয়ন হাইমচর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম হাইমচর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। এ ইউনিয়নের গ্রামগুলো হল:
 ঈশানবালা
 ঈশানবালা হাবিব মেম্বার কান্দি
 ঈশানবালা তিরাশি কান্দি
 ঈশানবালা চর রাও
 মধ্যচর উকিল কান্দি
 মাঝির বাজার
 সিকদার কান্দি মধ্যচর
 মিয়ার বাজার মধ্যচর
 বালা বাজার মধ্যচর
 নিউচর মধ্যচর।

শিক্ষা ব্যবস্থা 
২০১১ সালের পরিসংখ্যান অনুযায়ী নীলকমল ইউনিয়নের সাক্ষরতার হার ২৭.৬%। বর্তমানে এ ইউনিয়ন এর শিক্ষার হার প্রায় ৫০%।

শিক্ষা প্রতিষ্ঠান 
প্রাথমিক বিদ্যালয়
 ঈশানবালা সরকারি প্রাথমিক বিদ্যালয়
 উত্তর নীলকমল সরকারি প্রাথমিক বিদ্যালয়
 চর কোড়ালিয়া সরকারি প্রাথমিক বিদ্যালয়
 দক্ষিণ নীলকমল সরকারি প্রাথমিক বিদ্যালয়
 নীলকমল সরকারি প্রাথমিক বিদ্যালয়।

যোগাযোগ ব্যবস্থা 
মেঘনা নদীর পাশে হওয়ায় এই এলাকায় প্রায়ই নদী ভাঙ্গন হয়। এই এলাকাকে অনেকে নদী ভাঙ্গন ইউনিয়নও বলে থাকে। এখানে যোগাযোগের একমাত্র মাধ্যম হল নদীপথ। স্থানীয় মানুষ নৌকা বা ছোট স্টিমারের সাহায্যে এক স্থান থেকে অন্য স্থানে যাতায়াত করে থাকে।

ধর্মীয় উপাসনালয় 
নীলকমল ইউনিয়নে ১২টি মসজিদ ও ৩টি ঈদগাহ রয়েছে।

খাল ও নদী

হাট-বাজার

দর্শনীয় স্থান

জনপ্রতিনিধি 
 বর্তমান চেয়ারম্যান: মোহাম্মদ ইয়াসিন আহম্মদ রতন।

আরও দেখুন 
 হাইমচর উপজেলা
 হাইমচর থানা
 চাঁদপুর জেলা।

তথ্যসূত্র

বহিঃসংযোগ 

হাইমচর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
জাতীয় নিরাপত্তা উপদেষ্টা (ভারত)

জাতীয় নিরাপত্তা উপদেষ্টা (NSA) হল জাতীয় নিরাপত্তা পরিষদ (NSC) এর মুখ্য অধিকর্তা, এবং জাতীয় ও আন্তর্জাতিক নিরাপত্তা বিষয়ে ভারতীয় প্রধানমন্ত্রীর মুখ্য উপদেষ্টা।

ইতিহাস 
প্রধানমন্ত্রীর তৎকালীন প্রিন্সিপাল সেক্রেটারি ব্রজেশ মিশ্র ভারতের প্রথম জাতীয় নিরাপত্তা উপদেষ্টা হিসেবে নিযুক্ত হন। ১৯ নভেম্বর ১৯৯৮ সালে অটল বিহারী বাজপেয়ীর নেতৃত্বাধীন তৎকালীন সরকার এ পদ সৃষ্টি করেছিল। । ২০০৪ সালে সালে মনমোহন সিং এর নেতৃত্বে একটি নতুন সরকার গঠিত হয়। এই সরকার প্রাক্তন পররাষ্ট্র সচিব জে.এন দীক্ষিত কে জাতীয় নিরপাত্তা উপদেষ্টা করা হয়।   ২০০৫ সালে দীক্ষিতের মৃত্যুর পর আই.বি.এম.কে নারায়ণন পূর্ণকালীন জাতীয় নিরপাত্তা উপদেষ্টা হন  ২০১০ সালে প্রাক্তন পররাষ্ট্র সচিব শিবশঙ্কর মেনন তাঁর স্থলাভিষিক্ত হন। ২০১৪ সালে, মোদীর নেতৃত্বাধীন সরকার সাবেক গোয়েন্দা প্রধান অজিত দেভাল কে জাতীয় নিরপাত্তা উপদেষ্টা হিসেবে নিযুক্ত করে।

জাতীয় নিরাপত্তা উপদেষ্টাদের তালিকা

আরো দেখুন 
 National Security Council

তথ্যসূত্র 

ভারত সরকার
ভারতীয় সরকারি কর্মকর্তা
১৯৯৯-এ ভারতে প্রতিষ্ঠিত
২০১১ ক্রিকেট বিশ্বকাপ দলসমূহ

অত্র নিবন্ধটি ২০১১ ক্রিকেট বিশ্বকাপে অংশগ্রহণকারী বিভিন্ন দলের সদস্যদের তালিকা।

এ-গ্রুপ

কোচ:  টিম নেলসন

১,২ ফার্গুসন ও ক্রেজা যথাক্রমে মাইকেল হাসি ও নাথান হারিতজের স্থলাভিষিক্ত হন। তারা আঘাতজনিত কারণে মূল দলে থাকলেও বাদ পড়েন।
৩গ্রুপ-পর্বের মাঝখানে ডগ বলিঙ্গার আঘাত পেয়ে বাদ পড়েন ও মাইকেল হাসি পুনরায় দলে অন্তর্ভুক্ত হন।

কোচ:  পুবুদু দাসানায়াকে

কোচ:  এলডিন বাপ্তিস্ত

কোচ:  জন রাইট

কোচ:  ওয়াকার ইউনুস

১ মূল দলে থাকা স্বত্ত্বেও সোহেল তানভীর আঘাতপ্রাপ্ত হলে জুনায়েদ খান তার স্থলাভিষিক্ত হন।

কোচ:  ট্রেভর বেলিস

কোচ:  অ্যালান বুচার

১ ডাফিন, ২প্যানিয়াঙ্গারা ও ৩সিবান্দা যথাক্রমে টিনো ময়ুয়ু, এড রেইন্সফোর্ড ও শন উইলিয়ামসের স্থলাভিষিক্ত হন। তারা মূল দলে থাকলেও আঘাতের কারণে দল থেকে বাদ পড়েন।

বি-গ্রুপ

কোচ:  জেমি সিডন্স

কোচ:  অ্যান্ডি ফ্লাওয়ার

১ মূল দলে অন্তর্ভুক্ত ইয়ন মর্গ্যানের আঘাতের কারণে রবি বোপারা স্থলাভিষিক্ত হন।
২ গ্রুপ-পর্বের মধ্যভাগে কেভিন পিটারসন আহত হলে ইয়ন মর্গ্যান পুনরায় দলে অন্তর্ভুক্ত হন।
৩ গ্রুপ-পর্বের মধ্যভাগে স্টুয়ার্ট ব্রড আহত হলে ক্রিস ট্রেমলেট তার স্থলাভিষিক্ত হন।
৪ গ্রুপ-পর্বের মধ্যভাগে আজমল শাহজাদ আহত হলে জেড ডার্নব্যাচ তার স্থলে দলে যোগ দেন।
৫ শ্রীলঙ্কার সাথে ইংল্যান্ডের কোয়ার্টার-ফাইনালে পৌঁছার পূর্বে মাইকেল ইয়ার্দি অবসাদগ্রস্তে ভুগলে আদিল রশিদ তার স্থলাভিষিক্ত হন।

কোচ:  গ্যারি কার্স্টেন

১ মূল দলে থাকা প্রবীন কুমারের আঘাতপ্রাপ্তির ফলে শ্রীশান্ত দলে অন্তর্ভুক্ত হন।

কোচ:  ফিল সিমন্স

কোচ:  পিটার ড্রিনেন

কোচ:  কোরি ফন জিল

কোচ:  অটিস গিবসন

১,২,৩ মূল দলে থাকা কার্লটন বাউ, আর্দ্রিয়ান বারাথ ও ডোয়েন ব্র্যাভো’র আঘাতপ্রাপ্তির ফলে টমাস, এডওয়ার্ডস ও বিশু অন্তর্ভুক্ত হন।

তথ্যসূত্র

বহিঃসংযোগ 
 Cricinfo: ICC Cricket World Cup squad listings
 worldcupofcricket: 2011 Cricket World Cup Squads

ক্রিকেট বিশ্বকাপ দল
২০১১ ক্রিকেট বিশ্বকাপের ক্রিকেটার